**Проект**

**НАРЕДБА**

за изменение и допълнение на Наредба № 1 от 5.01.2018 г. за условията и реда за извършване на дезинфекции, дезинсекции и дератизации ( обн., ДВ, бр. 7 от 19.01.2018 г., изм., бр. 9 от 2.02.2021 г., в сила от 2.02.2021 г.)

**§ 1.** В чл. 1, т. 1 се правят следните изменения и допълнения:

1. Създава се нова буква „и“:

„и) обектите на територията на военни формирования/структури в Министерство на отбраната, структурите на пряко подчинение на министъра на отбраната и Българската армия“.

2. Досегашната буква „и“ става буква „к“

**§ 2.** В чл. 5 се правят следните изменения:

1. В ал. 1 думите „букви „а“-„ж“ и „и“ се заменят с „букви „а“-„ж“ , „и“ и „к“;

2. В ал. 2 думите „министърът на земеделието, храните и горите“ се заменят с „министърът на земеделието“.

**§ 3.** В чл. 9 се правят следните изменения и допълнения:

1. В ал. 1 думите „Министерството на земеделието, храните и горите“ се заменят с „Министерството на земеделието“, а „министъра на земеделието, храните и горите“ с „министъра на земеделието“;

2. В ал. 3 думите „Министерството на земеделието, храните и горите“ се заменят с „Министерството на земеделието“;

3. Създава се нова ал. 4:

„(4) Изпитът се провежда по правила, определени със заповед на директора на НЦЗПБ, съответно на директора на РЗИ, съгласувани с министъра на здравеопазването.“

4. Досегашната ал. 4 става ал. 5.

**§ 4.** Създава се чл. 9а:

„Член 9а (1) Обучение за придобиване на квалификация за изпълнител на ДДД може да се организира и провежда и от Военномедицинска академия (ВМА) чрез Научноприложния център по военна епидемиология и хигиена към Военномедицинска академия (НПЦВЕХ-ВМА) съвместно с БАБХ и професионалните организации на извършващите ДДД.

(2) Лицата, преминали обучение за придобиване на квалификация за изпълнител на ДДД, организирано и проведено от НПЦВЕХ-ВМА могат да извършват мероприятия по ДДД само в обектите по чл. 1, т. 1, буква „и“.

(3) В обучението за придобиване на квалификация за изпълнител на ДДД в обектите по ал. 2 се допускат лица, които отговарят на изискването на чл. 8, ал. 2.

(4) Обучението за придобиване на квалификация за изпълнител на ДДД в обектите по ал. 2 се провежда по програмите по чл. 9, ал. 1 и е с продължителност не по-малко от 40 учебни часа.

(5) Обучението завършва с изпит пред комисия, определена със заповед на началника на НПЦВЕХ-ВМА.

(6) Изпитът по ал. 5 се провежда по правила, определени със заповед на началника на НПЦВЕХ-ВМА, съгласувана с министъра на здравеопазването.

 (7) На преминалите успешно изпита по ал. 5 се издава удостоверение за придобита квалификация за изпълнител на ДДД в обектите на територията на военни формирования/структури в Министерство на отбраната, структурите на пряко подчинение на министъра на отбраната и Българската армия по образец, съгласно приложение № 2а.“

**§ 5.** В чл. 10 се създава ал. 4:

„(4) Научноприложният център по военна епидемиология и хигиена към ВМА води електронен регистър на издадените удостоверения за придобита квалификация за изпълнители на ДДД в обектите на територията на военни формирования/структури в Министерство на отбраната, структурите на пряко подчинение на министъра на отбраната и Българската армия, при спазване на изискванията на ал. 2 и 3.“

**§ 6.** В Приложение № 1 думите „Приложение № 1 към чл. 9, ал. 4“ се заменят с Приложение № 1 към чл. 9, ал. 5“.

**§ 7.** В Приложение № 2 думите „Приложение № 2 към чл. 9, ал. 4“ се заменят с Приложение № 2 към чл. 9, ал. 5“.

**§ 8.** Създава се приложение № 2а към чл. 9а, ал. 7:

„Приложение № 2а към чл. 9а, ал. 7

**ВОЕННОМЕДИЦИНСКА АКАДЕМИЯ**

**НАУЧНОПРИЛОЖЕН ЦЕНТЪР ПО ВОЕННА ЕПИДЕМИОЛОГИЯ И ХИГИЕНА**

УДОСТОВЕРЕНИЕ

№ ......................... от ................

за придобита квалификация за изпълнител на дезинфекции, дезинсекции и дератизации в обектите на територията на военни формирования/структури в Министерство на отбраната, структурите на пряко подчинение на министъра на отбраната и Българската армия

С настоящото се удостоверява, че

|  |  |
| --- | --- |
| Снимка | ................................................................................................................. ,*(име, презиме, фамилия)*ЕГН: ....................................................................................................... ,  |

е преминал/а успешно обучение за придобиване на квалификация за изпълнител на дезинфекции, дезинсекции и дератизации в обектите на територията на военни формирования/структури в Министерство на отбраната, структурите на пряко подчинение на министъра на отбраната и Българската армия с продължителност ...... ч.

**и може да извършва мероприятия по ДДД само в** обектите на територията на военни формирования/структури в Министерство на отбраната, структурите на пряко подчинение на министъра на отбраната и Българската армия.

**НАЧАЛНИК НА ВМА**

(име и подпис)“

**НАЧАЛНИК НА НПЦВЕХ-ВМА**

(име и подпис)“

**Д-Р АСЕН МЕДЖИДИЕВ ЯВОР ГЕЧЕВ**

*Министър на здравеопазването Министър на земеделието*